ચોટીલા પાસેનું સૂર્યદેવળ તેઓનું યાત્રાનું ધામ છે. આ પવિત્ર, સ્વમાની, ધર્મપ્રેમી, ગૌપ્રેમી, પ્રજાવત્સલ કોમમાં ગુજરાત રાજ્યના જૂનાગઢ જીલ્લામાં વિસાવદર તાલુકાના ગામ માંડાવળમાં આઝાદી પહેલાં ઘણાં વર્ષો પૂર્વે પ્રજાવત્સલ રાજવી દરબાર શ્રી જીવાવાળા હરસુરવાળા થઇ ગયા. તેઓ પાંચ પાંચ ગામના રાજવી હતા. તેમના રાજ્યની પ્રજા સુખી અને સમૃધ્ધ હતી. તેઓ નીતિપરાયણ, ધર્મ પરાયણ, પ્રજાવત્સલ અને ગૌપ્રેમી રાજવી હતા. તેઓ ગૌમાતાને માતાથી અધિક માનતા. પોતાના રાજ્યમાં ગૌવધ તેમજ, પુશ-પંખી હિંસા બંધ કરાવેલી.